‘બાહુબલી ૨’એ બૉક્સ-ઑફિસ પર ધમાલ મચાવ્યા બાદ એ ફિલ્મના લેખક વિજયેન્દ્ર પ્રસાદની સિરિયલ ‘આરંભ’ પણ ટીવીજગતમાં તહેલકો મચાવવા જઈ રહી છે. વિજયેન્દ્ર પ્રસાદે ‘આરંભ’ની સ્ટોરી લખી છે અને આ સિરિયલના ફક્ત એક વૉર-સીન માટે એક કરોડ રૂપિયાનું બજેટ ફાળવવામાં આવ્યું છે. ૨૪ જૂને સ્ટાર પ્લસ પર રાતે ૯ વાગ્યે શરૂ થઈ રહેલી આ સિરિયલના દૃશ્ય માટે છેલ્લા ઘણા મહિનાથી પ્લાનિંગ અને રિહર્સલ કરવામાં આવી રહ્યાં હતાં. તમામ ઍક્ટરોને આ દૃશ્ય માટે સ્પેશ્યલ ટ્રેઇનિંગ પણ આપવામાં આવી હતી. આ દૃશ્ય માટે લીડ ઍક્ટર્સ માટે સ્પેશ્યલ કપડાં ડિઝાઇન કરવામાં આવ્યાં છે તેમ જ વૉરનું દૃશ્ય વાસ્તવિક લાગે એ માટે કેટલીક વિડિયો-ઇફેક્ટ્સનો પણ સમાવેશ કરવામાં આવ્યો છે. ૧૦૦ એપિસોડમાં બની રહેલા આ શોના ૬૫મા એપિસોડનું શૂટિંગ ચાલી રહ્યું છે.